Diari Oficial de la Generalitat Valenciana


Sumari del DOGV 8831, del 10-06-2020 (2020/4291)

ACORD de 5 de juny de 2020, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció de capital S8252, «Suport a persones investigadores amb talent. Pla generació talent», del programa 542.50, Recerca, desenvolupament tecnològic i innovació (R+D+I), de la Conselleria d'Innovació, Universitats, Ciència i Societat Digital (VL 21.001/20-014).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4291


Data del document
:   05-06-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 de juny de 2020, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció de capital S8252, «Suport a persones investigadores amb talent. Pla generació talent», del programa 542.50, Recerca, desenvolupament tecnològic i innovació (R+D+I), de la Conselleria d'Innovació, Universitats, Ciència i Societat Digital (VL 21.001/20-014). [2020/4291]  
  
Mitjançant la Resolució de 19.12.2019, la Conselleria d'Innovació, Universitats, Ciència i Societat Digital, va convocar subvencions del programa per al suport a persones investigadores amb talent «Pla generació talent» per al període 2020-2025. Una vegada rebudes les sol·licituds i coneguts els imports sol·licitats per a cadascuna de les anualitats futures, i prenent en consideració els compromisos plurianuals ja existents com a conseqüència de les convocatòries dels exercicis 2018 i 2019, la conselleria esmentada planteja la necessitat d'incrementar els límits actualment vigents per a comprometre despesa a càrrec de la línia subvenció de capital S8252, «Suport a persones investigadores amb talent. Pla generació talent», del programa 542.50, Recerca, desenvolupament tecnològic i innovació (R+D+I), que és la que finança aquestes ajudes, tant el quantitatiu per a exercicis 2021, 2022 i 2023, com el del nombre d'anualitats, perquè puguen estendre's fins a l'any 2025.  
  
A aquest efecte i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 5 de juny de 2020,  
  
  
ACORDA  
  
Autoritzar les següents modificacions en els límits que estableix l'article 40.3 de la Llei 1/2015, per a assumir compromisos de despesa, a càrrec de la línia S8252, «Suport a persones investigadores amb talent. Pla generació talent», de l'annex de transferències i subvencions de capital del programa 542.50, Recerca, desenvolupament tecnològic i innovació (R+D+I):  
  
1. Incrementar el límit quantitatiu per als exercicis i pels imports següents:  
  
Exercici Límit actual Límit modificat  
2021 4.966.220,00 7.193.005,06  
2022 4.256.760,00 6.627.359,94  
2023 3.547.300,00 4.034,689,00  
  
  
2. Augmentar el nombre d'anualitats perquè les ajudes puguen estendre's fins a l'exercici 2025 amb un import de 310.000,00 ?.  
  
València, 5 de juny de 2020  
  
La consellera secretària,  
MÓNICA OLTRA JARQUE